

[image: image1.png]



Parlamentul  României

Camera  Deputaţilor
Comisia pentru sănătate  şi familie                           Nr. 28/152/ 28 mai 2009

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de lege privind aprobarea Ordonanţei de urgenţă a Guvernului nr.32/2009 pentru modificarea art. 7 din Legea nr.263/2004 privind asigurarea continuităţii asistenţei medicale primare prin centrele de permanenţă  (Pl-x 257/2009).

    
        PREŞEDINTE,



SECRETAR,

               RODICA NASSAR

               CRISTINA DOBRE

Parlamentul  României

Camera  Deputaţilor
Comisia pentru sănătate  şi familie                                Nr. 28/152/ 28   mai 2009

Raport

asupra proiectului de lege privind aprobarea Ordonanţei de urgenţă a Guvernului nr.32/2009 pentru modificarea art.7 din Legea nr.263/2004 privind asigurarea continuităţii asistenţei medicale primare prin centrele de permanenţă  (Pl-x 257/2009)


 1. Cu adresa nr. Plx 257 din 6 mai 2009 Comisia pentru sănătate şi familie a fost sesizată cu dezbaterea proiectului de lege privind aprobarea Ordonanţei de urgenţă a Guvernului nr.32/2009 pentru modificarea art. 7 din Legea nr.263/2004 privind asigurarea continuităţii asistenţei medicale primare prin centrele de permanenţă  (Pl-x 257/2009), adoptat de Senat în şedinţa din 4 mai  2009 în calitate de primă Cameră sesizată şi  trimis comisiei pentru examinare în fond, Camera Deputaţilor fiind Cameră decizională. 

La întocmirea raportului, comisia a avut în vedere avizul Consiliului Legislativ nr. 267/1.04.2009, avizul Consiliului Economic şi Social nr. 618 din 7.04.2009,  avizul Comisie pentru administraţie publică, amenajarea teritoriului şi echilibru ecologic nr.26/445 din 20.05.2009, avizul Comisiei juridice, de disciplină şi imunităţi Plx 257/2009 din 25 mai 2009, avizul Comisiei  pentru muncă şi protecţie socială nr. 27/327/20 mai 2009 şi punctul de vedere al Guvernului exprimat de Ministerul Sănătăţii şi înregistrat cu nr.25762 din 25.05.2009

 2. În raport de obiectul şi conţinutul său, proiectul de lege  fac parte din categoria legilor ordinare în conformitate cu prevederile articolului 73 din Constituţia României, republicată. Prin iniţiativa legislativă menţionată se doreşte asigurarea continuităţii asistenţei medicale primare după orele de program, în zilele libere (sâmbătă şi duminică) şi în zilele de sărbători legale. Se introduce participarea obligatorie a medicilor de familie la asigurarea continuităţii asistenţei medicale primare prin centrele de permanenţă în afara programului de lucru al cabinetelor medicale individuale şi se suplimentează numărul de posturi de medic de la 5 la 7 medici şi numărul de posturi de asistent medical de la 5 la 7 asistenţi medicali.

3. Comisia pentru sănătate şi familie a dezbătut proiectul de lege menţionat în şedinţa din 26 mai 2009. La şedinţa comisiei au participat 19 deputaţi din cei 19 membri ai comisiei. Raportul comisiei a fost adoptat cu 17 voturi pentru, 1 vot împotrivă şi 1 abţinere.


4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de lege privind aprobarea Ordonanţei de urgenţă a Guvernului nr.32/2009 pentru modificarea art. 7 din Legea nr.263/2004 privind asigurarea continuităţii asistenţei medicale primare prin centrele de permanenţă  (Pl-x 257/2009), în forma adoptată de Senat.

    
      PREŞEDINTE,



SECRETAR,

               RODICA NASSAR

               CRISTINA DOBRE

